
Projektas	



LIETUVOS RESPUBLIKOS
VISUOMENĖS SVEIKATOS PRIEŽIŪROS ĮSTATYMO NR. IX-886
VI SKYRIAUS PAVADINIMO IR 43 STRAIPSNIO PAKEITIMO ĮSTATYMAS


2016 m.                               d. Nr.
Vilnius

 straipsnis. 
Pakeisti VI skyriaus pavadinimą ir jį išdėstyti taip:

„ SKYRIUS


	straipsnis. 

Pakeisti 43 straipsnį ir jį išdėstyti taip:
„ straipsnis. 
. Licencijuojamos visuomenės sveikatos priežiūros veiklos rūšys:
) privalomasis pirmosios pagalbos mokymas;
) privalomasis higienos žinių mokymas;
) privalomasis mokymas apie alkoholio, narkotinių ir psichotropinių ar kitų psichiką veikiančių medžiagų vartojimo poveikį žmogaus sveikatai;
) visuomenės sveikatos saugos ekspertizė;
) poveikio visuomenės sveikatai vertinimas;
) kenkėjų kontrolė (dezinfekcija, dezinsekcija, deratizacija).
. Licencijuojama visuomenės sveikatos priežiūros veikla siekiantis verstis fizinis asmuo turi turėti sveikatos apsaugos ministro patvirtintame Priemonių ir įrangos licencijuojamai visuomenės sveikatos priežiūros veiklai vykdyti sąraše nurodytas atitinkamai licencijuojamai veiklos rūšiai privalomas priemones bei įrangą ir:
) siekiantis verstis privalomuoju pirmosios pagalbos mokymu – turėti aukštąjį ar jam prilygintą biomedicinos mokslų studijų srities medicinos, visuomenės sveikatos arba slaugos studijų krypties  išsilavinimą ar jam prilygintą išsilavinimą (baigęs studijas iki 1995 metų – aukštąjį arba specialųjį vidurinį medicininį išsilavinimą) arba būti įgijęs paramediko profesinę kvalifikaciją;
) siekiantis verstis privalomuoju higienos žinių mokymu – turėti aukštąjį ar jam prilygintą biomedicinos mokslų studijų srities medicinos, visuomenės sveikatos, slaugos arba biologijos studijų krypties  išsilavinimą ar jam prilygintą išsilavinimą (baigęs studijas iki                  1995 m. – aukštąjį arba specialųjį vidurinį medicininį išsilavinimą);
) siekiantis verstis privalomuoju mokymu apie alkoholio, narkotinių ir psichotropinių ar kitų psichiką veikiančių medžiagų vartojimo poveikį žmogaus sveikatai – turėti aukštąjį ar jam prilygintą biomedicinos mokslų studijų srities medicinos arba  visuomenės sveikatos studijų krypties  išsilavinimą ar jam prilygintą išsilavinimą (baigęs studijas iki 1995 m. – aukštąjį medicininį išsilavinimą);
) siekiantis verstis visuomenės sveikatos saugos ekspertize ar poveikio visuomenės sveikatai vertinimu – turėti aukštąjį ar jam prilygintą universitetinį biomedicinos mokslų studijų srities visuomenės sveikatos studijų krypties išsilavinimą ar jam prilygintą išsilavinimą (baigęs studijas iki 1995 m. – aukštąjį medicininį išsilavinimą pagal sanitarijos, higienos ir epidemiologijos programas);
) siekiantis verstis kenkėjų kontrole (dezinfekcija, dezinsekcija, deratizacija) – turėti aukštąjį ar jam prilygintą biomedicinos mokslų studijų srities visuomenės sveikatos arba biologijos studijų krypties išsilavinimą ar jam prilygintą išsilavinimą (baigęs studijas iki       1995 m. – aukštąjį medicininį ar biologijos išsilavinimą) ir yra įgijęs kompetenciją dirbti dezinfekuotoju.
. Licencijuojama visuomenės sveikatos priežiūros veikla siekiantis verstis juridinis asmuo ar filialas turi atitikti šiuos reikalavimus:
) turėti sveikatos apsaugos ministro patvirtintame Priemonių ir įrangos licencijuojamai visuomenės sveikatos priežiūros veiklai vykdyti sąraše nurodytas atitinkamai licencijuojamai veiklos rūšiai privalomas priemones ir įrangą;
) užtikrinti, kad darbuotojų, vykdančių funkcijas, tiesiogiai susijusias su šio straipsnio 2 dalies 1–5 punktuose išvardyta licencijuojama veikla, išsilavinimas atitiktų šio straipsnio 3 dalies 1–4 punktuose nustatytus reikalavimus fiziniams asmenims, siekiantiems verstis atitinkamos rūšies visuomenės sveikatos priežiūros veikla;
) užtikrinti, kad darbuotojų, vykdančių funkcijas, tiesiogiai susijusias su šio straipsnio 2 dalies 6 punkte nurodyta licencijuojama veikla, išsilavinimas ir kvalifikacija atitiktų šio straipsnio 3 dalies 5 punkte nustatytus reikalavimus fiziniams asmenims, arba juridinis asmuo ar filialas būtų įdarbinęs darbuotoją, turintį aukštąjį ar jam prilygintą biomedicinos mokslų studijų srities visuomenės sveikatos arba biologijos studijų krypties išsilavinimą ar jam prilygintą išsilavinimą (baigęs studijas iki 1995 m. – aukštąjį medicininį ar biologijos išsilavinimą), ir darbuotoją, įgijusį kompetenciją dirbti dezinfekuotoju. 
. Fizinis, juridinis asmuo ar filialas, siekiantis verstis licencijuojama visuomenės sveikatos priežiūros veikla, sveikatos apsaugos ministro tvirtinamų Visuomenės sveikatos priežiūros veiklos licencijavimo taisyklių (toliau – Licencijavimo taisyklės) nustatyta tvarka licencijas išduodančiai institucijai pateikia deklaraciją apie ketinimą verstis visuomenės sveikatos priežiūros veikla (toliau – deklaracija), kurioje deklaruoja, kad jis atitinka šio straipsnio 3 dalyje atitinkama licencijuojama visuomenės sveikatos priežiūros veikla siekiantiems verstis fiziniams asmenims nustatytus reikalavimus arba šio straipsnio 4 dalyje juridiniams asmenims ar filialams nustatytus reikalavimus. Laikoma, kad licencija yra išduota kitą dieną nuo deklaracijos pateikimo licencijas išduodančiai institucijai dienos arba nuo deklaracijoje nurodytos dienos, jeigu ši diena yra vėlesnė nei deklaracijos pateikimo diena.
. Deklaracijoje pateiktos informacijos patikrinimas atliekamas per 30 dienų nuo deklaracijos užregistravimo dienos Licencijavimo taisyklėse nustatyta tvarka.
. Deklaraciją pateikęs licencijos turėtojas per 15 dienų nuo deklaracijos užregistravimo dienos licencijas išduodančiai institucijai turi pateikti licencijai gauti visus reikalingus dokumentus, jeigu jie nebuvo pateikti kartu su deklaracija.
. Fiziniai, juridiniai asmenys ar filialai pateikti šio straipsnio 5 dalyje nurodytas deklaracijas bei pateikti ir gauti kitus dokumentus ir (ar) informaciją, susijusius su teisės verstis licencijuojama visuomenės sveikatos priežiūros veikla įgijimu arba šios veiklos vykdymu, Licencijavimo taisyklėse nustatyta tvarka gali per atstumą, elektroninėmis priemonėmis per Lietuvos Respublikos paslaugų įstatyme nurodytą kontaktinį centrą arba tiesiogiai kreipdamiesi į licencijas išduodančią instituciją. 	
. Licencijos išduodamos neribotam laikui.
. Licencijos turėtojas neturi teisės savo vardu įgalioti kitų fizinių, juridinių asmenų ar filialų, organizacijų ar pagal sutartį perduoti jiems teisę vykdyti licencijoje nurodytą veiklą. 
. Licencija patikslinama, jeigu pasikeičia licencijoje nurodyti fizinio, juridinio asmens ar filialo duomenys, nustatyti Licencijavimo taisyklėse, taip pat siekiant ištaisyti klaidas. Licencija patikslinama Licencijavimo taisyklėse nustatyta tvarka remiantis pateiktais atitinkamais dokumentais.
. Licencijos galiojimas sustabdomas, jeigu:
) deklaraciją pateikęs licencijos turėtojas per 30 dienų nuo deklaracijos užregistravimo dienos licencijas išduodančiai institucijai nepateikė licencijai gauti reikalingų dokumentų, jeigu jie nebuvo pateikti kartu su deklaracija;
) licencijos turėtojas deklaracijoje pateikė netikslią ar neišsamią informaciją, kurią reikia tikslinti, netinkamai įformintus dokumentus apie atitiktį šio straipsnio 3 arba 4 dalyje nustatytiems reikalavimams – laikotarpiui, ne trumpesniam kaip 30 dienų nuo licencijas išduodančios institucijos pranešimo gavimo dienos, kol bus pašalinti licencijas išduodančios institucijos nustatyti trūkumai; 
) licencijos turėtojas nesilaiko šio straipsnio 18 dalyje nustatytų licencijuojamos veiklos sąlygų – laikotarpiui, ne trumpesniam kaip 90 dienų nuo licencijas išduodančios institucijos pranešimo gavimo dienos, kol bus pašalinti nustatyti pažeidimai; 
) licencijos turėtojas raštu prašo sustabdyti licencijos galiojimą – prašomam laikotarpiui;
) per 15 dienų nuo deklaracijos užregistravimo dienos licencijas išduodančioje institucijoje nesumoka valstybės rinkliavos;
) per 13 dalyje aptartą terminą nustatyti trūkumai ar pažeidimai nebus pašalinti.
. Nustačiusi, kad deklaracijoje pateikta neteisinga informacija apie atitiktį šio straipsnio 3 arba 4 dalyje nustatytiems reikalavimams, licencijos turėtojas nesilaiko šio straipsnio 18 dalyje nustatytų licencijuojamos veiklos sąlygų arba esant 12 dalies 1, 2, 3, 5 ir 6 punktuose aptartiems atvejams, licencijas išduodanti institucija Licencijavimo taisyklėse nustatyta tvarka įspėja licencijos turėtoją, kad per įspėjime nurodytą terminą, kuris negali būti trumpesnis kaip 15 dienų nuo įspėjimo gavimo dienos, nepašalinus nustatytų trūkumų ar pažeidimų bei nesumokėjus valstybės rinkliavos, licencijos galiojimas bus sustabdytas. Jei per įspėjime nurodytą terminą licencijos turėtojas jų nepašalina, licencijas išduodanti institucija Licencijavimo taisyklėse nustatyta tvarka priima sprendimą ir praneša licencijos turėtojui apie licencijos galiojimo sustabdymą, nurodo licencijos galiojimo sustabdymo terminą ir įspėja, kad nepašalinus pažeidimų, dėl kurių sustabdytas licencijos galiojimas, licencijos galiojimas bus panaikintas. Draudžiama vykdyti licencijuojamą veiklą po licencijos galiojimo sustabdymo. 
. Licencijos galiojimo sustabdymas panaikinamas, jeigu licencijos, kurios galiojimas buvo sustabdytas, turėtojas, nustatytais terminais arba anksčiau, licencijas išduodančiai institucijai pateikia šio straipsnio 12 dalies 1, 2, 3, 5 ir (ar) 6 punktuose nurodytų licencijos galiojimo sustabdymo priežasčių pašalinimą įrodančius dokumentus arba licencijos turėtojo prašymu, jeigu licencija buvo sustabdyta jo paties prašymu.
. Licencijos galiojimo sustabdymas panaikinamas ne vėliau kaip per 30 dienų nuo visų licencijos galiojimo sustabdymo priežasčių pašalinimą įrodančių dokumentų užregistravimo licencijas išduodančioje institucijoje dienos Licencijavimo taisyklėse nustatyta tvarka. 
. Licencijos galiojimas panaikinamas, jeigu:
) licencijos turėtojas raštu prašo panaikinti licencijos galiojimą;
) licencijos turėtojo – juridinio asmens ar filialo – veikla nutraukiama;
) licencijos turėtojas – fizinis asmuo – miršta;
) paaiškėja, kad licencijai gauti buvo pateikti suklastoti duomenys ir (ar) informacija;
) licencijos turėtojas, kurio licencijos galiojimas buvo sustabdytas šio straipsnio 12 dalies 1,2, 3, 5 ir 6 punktuose nurodytais pagrindais, per 13 dalyje nustatytą terminą nepašalino pažeidimų, dėl kurių buvo sustabdytas licencijos galiojimas, ir (ar) nesikreipė dėl licencijos galiojimo sustabdymo panaikinimo;
) licencijos turėtojas, kurio licencijos galiojimas sustabdytas, toliau vykdo licencijuojamą veiklą;
) licencijos turėtojui galioja teismo sprendimu nustatytas veiklos apribojimas, draudžiantis verstis licencijoje nurodyta veikla.
. Licencijas išduodanti institucija licencijos turėtojui Licencijavimo taisyklėse nustatyta tvarka per 3 dienas nuo sprendimo priėmimo praneša apie sprendimą panaikinti licencijos galiojimą, nurodydama licencijos galiojimo panaikinimo priežastis, pagrindą bei sprendimo panaikinti licencijos galiojimą apskundimo tvarką. 
. Licencijų turėtojai privalo laikytis šių licencijuojamos veiklos sąlygų:
)	fiziniai asmenys:
) sveikatos apsaugos ministro nustatyta tvarka per 6 mėnesius nuo licencijos išdavimo dienos išklausyti atitinkamos licencijuojamos visuomenės sveikatos priežiūros veiklos įvadinius kvalifikacijos tobulinimo kursus (18 val.) ir per atstumą, elektroninėmis priemonėmis per Lietuvos Respublikos paslaugų įstatyme nurodytą kontaktinį centrą arba tiesiogiai kreipdamiesi pranešti apie tai licencijas išduodančiai institucijai, išskyrus atvejus, kai licencijos turėtojas jau yra išklausęs tokius pačius ar iš esmės panašius kvalifikacijos tobulinimo kursus Lietuvoje ar kitoje valstybėje narėje ir pateikia tai patvirtinančius dokumentus;
)	tobulinti kvalifikaciją sveikatos apsaugos ministro nustatyta tvarka bei ne rečiau kaip kas 5 metus Licencijavimo taisyklėse nustatyta tvarka apie kvalifikacijos tobulinimą per atstumą, elektroninėmis priemonėmis per Lietuvos Respublikos paslaugų įstatyme nurodytą kontaktinį centrą arba tiesiogiai kreipdamiesi pranešti licencijas išduodančiai institucijai;

)	prievolė teikti informaciją apie 1 punkto a ir b papunkčiuose nurodytą kvalifikacijos tobulinimą netaikoma asmenims, atliekantiems visuomenės sveikatos priežiūros funkcijas Lietuvos nacionalinės sveikatos sistemos visuomenės sveikatos priežiūros įstaigose, kurių duomenys apie kvalifikacijos tobulinimą centralizuotai teikiami į žinybinį Visuomenės sveikatos priežiūros specialistų registrą.

) juridiniai asmenys ar filialai:
) užtikrinti, kad funkcijas, tiesiogiai susijusias su  licencijuojama veikla, vykdytų tik juridinio asmens darbuotojai, atitinkantys šios dalies 1 punkto a ir b papunkčiuose bei šio straipsnio 4 dalies 2 ir 3 punktuose nustatytus reikalavimus fiziniams asmenims, siekiantiems verstis atitinkamos rūšies visuomenės sveikatos priežiūros veikla;
) Licencijavimo taisyklėse nustatyta tvarka bei ne rečiau kaip kas 5 metus per atstumą, elektroninėmis priemonėmis per Lietuvos Respublikos paslaugų įstatyme nurodytą kontaktinį centrą arba tiesiogiai kreipdamiesi pranešti licencijas išduodančiai institucijai apie juridinio asmens darbuotojų, vykdančių funkcijas, tiesiogiai susijusias su licencijuojama veikla, kvalifikacijos tobulinimą, išskyrus Lietuvos nacionalinės sveikatos sistemos visuomenės sveikatos priežiūros įstaigas, kurios duomenis apie fizinių asmenų kvalifikacijos tobulinimą teikia į žinybinį Visuomenės sveikatos priežiūros specialistų registrą.
) fiziniai, juridiniai asmenys ar filialai:
) vykdyti licencijuojamą veiklą, užtikrinti licencijuojamoje veikloje teikiamų paslaugų kokybę laikantis šio įstatymo, šio straipsnio 19–22 dalyse nurodytų teisės aktų reikalavimų;
) verstis licencijoje nurodyta licencijuojama visuomenės sveikatos priežiūros veikla tik pagal joje nurodytą (-as) veiklos rūšį (-is);
) turėti visas sveikatos apsaugos ministro patvirtintame Priemonių ir įrangos licencijuojamai visuomenės sveikatos priežiūros veiklai vykdyti sąraše nurodytas atitinkamai licencijuojamos veiklos rūšiai privalomas priemones bei įrangą;
) Licencijavimo taisyklių nustatyta tvarka per licencijas išduodančią instituciją teikti Sveikatos apsaugos ministerijai pavaldžioms įstaigoms jų prašymu informaciją apie vykdomas licencijuojamas visuomenės sveikatos priežiūros veiklas, taip pat teikti informaciją teisėtvarkos ar kitoms institucijoms, teisės aktų nustatyta tvarka turinčioms teisę gauti tokią informaciją.
. Kenkėjų kontrolė (dezinfekcija, dezinsekcija, deratizacija), jos vykdymo atvejai ir sąlygos, taip pat šiai veiklai naudojamos priemonės turi atitikti sveikatos apsaugos ministro nustatytus reikalavimus.
. Privalomieji pirmosios pagalbos, higienos įgūdžių, alkoholio, narkotinių ir psichotropinių ar kitų psichiką veikiančių medžiagų vartojimo poveikio žmogaus sveikatai mokymai vykdomi sveikatos apsaugos ministro nustatyta tvarka.
. Visuomenės sveikatos saugos ekspertizė atliekama Vyriausybės nustatyta tvarka.
. Poveikio visuomenės sveikatai vertinimas atliekamas sveikatos apsaugos ministro nustatyta tvarka.
. Licencijas Licencijavimo taisyklėse nustatyta tvarka registruoja, išduoda, patikslina, galiojimą sustabdo, galiojimo sustabdymą panaikina, galiojimą panaikina ir apie tai savo interneto svetainėje skelbia bei šią informaciją teikia Licencijų informacinei sistemai licencijas išduodanti institucija. 
. Licencijuojamos visuomenės sveikatos priežiūros veiklos priežiūrą šalyje vykdo sveikatos apsaugos ministro įgaliota institucija.“

 straipsnis. 
Licencijos, dėl kurių išdavimo buvo kreiptasi iki šio įstatymo įsigaliojimo, išduodamos šio Įstatymo nustatyta tvarka.

 straipsnis. 
.	Šis Įstatymas, išskyrus šio straipsnio 2 dalį, įsigalioja 2016 m. lapkričio 1 d.
.	Lietuvos Respublikos sveikatos apsaugos ministras iki šio įstatymo įsigaliojimo priima šio įstatymo įgyvendinamuosius teisės aktus.



Skelbiu šį Lietuvos Respublikos Seimo priimtą įstatymą. 


Respublikos Prezidentas














